{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o izmjenama i dopunama Pravilnika o obavješćivanju, registriranju i odobrenju te prometu izvorima ionizirajućeg zračenja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nČlanak 9.","U točki 3.c zahtjeva se dostaviti \"dokaz o posjedovanju posebnog stručnog obrazovanja za rukovanje izvorima ionizirajućeg zračenja ili uređajima u koji su ugrađeni radioaktivni izvori\".\n\nPredlažemo da se jasno definira što se točno smatra dokazom o posjedovanju posebnog stručnog obrazovanja za rukovanje s izvorima (npr. diploma, uvjerenje o položenom specijalističkom ispitu…) i da se izda popis liječničkih specijalnosti posjedovanjem kojih se liječnik specijalist smatra obrazovan za rukovanje izvorima (npr. smije li specijalist urologije rukovati s električnim uređajem koji prozvodi ionizirajuće zračenje?).\n\nSrdačan pozdrav\nHrvatsko društvo za medicinsku fiziku-HDMF","Nije prihvaćen","S obzirom da postoje različiti izvori ionizirajućeg zračenja i uređaji u koje su ugrađeni radioaktivni izvori, a koji se koriste u medicinskim i nemedicinskim djelatnostima, nije moguće ni praktično propisati sve vrste dokaza o obrazovanju za rukovanje izvorima ionizirajućeg zračenja, a koji se stječu tijekom redovnog obrazovanja, specijalističkog usavršavanja, različitim tečajevima ili obukama provedenim sa strane proizvođača uređaja ili opreme. \nStoga se u postupku odobravanja djelatnosti s izvorima ionizirajućeg zračenja, ako iz dostavljenog dokaza o obrazovanju za rukovanje izvorima ionizirajućeg zračenja nije jasno da je osoba osposobljena za rukovanje izvorom ionizirajućeg zračenja, traže i dodatni podaci i dokazi.\nKod odobravanja uporabe izvora ionizirajućeg zračenja u medicinskim djelatnostima, i slučaja kao što je primjer koji navodite, regulatorno tijelo od  Hrvatske liječničke komore traži mišljenje provodi li se u sklopu specijalizacije ili subspecijalizacije obuka za rukovanje pojedinom vrstom izvora ionizirajućeg zračenja."]
[2,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nČlanak 9.","U točki 3.b zahtjeva se dostaviti \"dokaz o posjedovanju posebnog stručnog obrazovanja o primjeni mjera radiološke sigurnosti\".  S obzirom da svjedodžbe izdaje Ravnateljstvo civilne zaštite MUP-a, te ih ima u svojoj arhivi, ne vidimo potrebe da podnositelj zahtjeva te iste svjedodžbe šalje u papirnatom obliku ponovno Ravnateljstvu civilne zaštite.\n\nSrdačan pozdrav\nHrvatsko društvo za medicinsku fiziku - HDMF","Primljeno na znanje","Posebno stručno obrazovanje o primjeni mjera radiološke sigurnosti stječe se kroz redovito obrazovanje ili dopunskim obrazovanjem pri čemu je sustav e-učenja samo jedan od načina dopunskog obrazovanja. Svjedodžba o završenom dopunskom obrazovanju ili obnovi znanja u sustavu e-učenja jedan je od dokaza o posjedovanju posebnog stručnog obrazovanja o primjeni mjera radiološke sigurnosti. \nUnaprjeđenjem sustava pokušat će se riješiti problem koji navodite."]
[3,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nČlanak 9.","Predlažemo u točku 6. dodati \"ukoliko podnositelj zahtjeva nema zaposlenog stručnjaka za medicinsku fiziku koji provodi takvu vrstu ispitivanja”. U protivnom treba stalno upisivati \"Ustanova sama provodi redovita godišnja ispitivanja\" ili ostavljati prazno.\n\nSrdačan pozdrav\nHrvatsko društvo za medicinsku fiziku - HDMF","Prihvaćen","U članku 9. točki 6. dodat će se tekst „ili ime i prezime zaposlenog stručnjaka za medicinsku fiziku koji provodi redovito godišnje ispitivanje izvora ionizirajućeg zračenja“"]
[4,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nČlanak 16.","Točkom 4.c zahtjeva se dostaviti \"dokaz o posjedovanju posebnog stručnog obrazovanja o primjeni mjera radiološke sigurnosti\".\n\nS obzirom da svjedodžbe izdaje Ravnateljstvo civilne zaštite MUP-a, te ih ima u svojoj arhivi, ne vidimo potrebe da podnositelj zahtjeva te iste svjedodžbe šalje u papirnatom obliku ponovno Ravnateljstvu civilne zaštite.\n\nSrdačan pozdrav\nHrvatsko društvo medicinske fizike - HDMF","Primljeno na znanje","Posebno stručno obrazovanje o primjeni mjera radiološke sigurnosti stječe se kroz redovito obrazovanje ili dopunskim obrazovanjem pri čemu je sustav e-učenja samo jedan od načina dopunskog obrazovanja. Svjedodžba o završenom dopunskom obrazovanju ili obnovi znanja u sustavu e-učenja jedan je od dokaza o posjedovanju posebnog stručnog obrazovanja o primjeni mjera radiološke sigurnosti. \n\nUnaprjeđenjem sustava pokušat će se riješiti problem koji navodite."]
[5,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nČlanak 16.","U točki 4.b zahtjeva se dostaviti \"dokaz o stručnoj osposobljenosti za rukovanje s izvorom ionizirajućeg zračenja \".\n\nPredlažemo da se jasno definira što se točno smatra dokazom o posjedovanju posebnog stručnog obrazovanja za rukovanje s izvorima (npr. diploma, uvjerenje o položenom specijalističkom ispitu…) i da se izda popis liječničkih specijalnosti posjedovanjem kojih se liječnik specijalist smatra obrazovan za rukovanje izvorima (npr. smije li specijalist urologije rukovati s električnim uređajem koji prozvodi ionizirajuće zračenje?).\n\nSrdačan pozdrav\nHrvatsko društvo za medicinsku fiziku-HDMF","Nije prihvaćen","S obzirom da postoje različiti izvori ionizirajućeg zračenja i uređaji u koje su ugrađeni radioaktivni izvori, a koji se koriste u medicinskim i nemedicinskim djelatnostima, nije moguće ni praktično propisati sve vrste dokaza o obrazovanju za rukovanje izvorima ionizirajućeg zračenja, a koji se stječu tijekom redovnog obrazovanja, specijalističkog usavršavanja, različitim tečajevima ili obukama provedenim sa strane proizvođača uređaja ili opreme. Stoga se u postupku odobravanja djelatnosti s izvorima ionizirajućeg zračenja, ako iz dostavljenog dokaza o obrazovanju za rukovanje izvorima ionizirajućeg zračenja nije jasno da je osoba osposobljena za rukovanje izvorom ionizirajućeg zračenja, traže i dodatni podaci i dokazi.\nKod odobravanja uporabe izvora ionizirajućeg zračenja u medicinskim djelatnostima, i slučaja kao što je primjer koji navodite, regulatorno tijelo od  Hrvatske liječničke komore traži mišljenje provodi li se u sklopu specijalizacije ili subspecijalizacije obuka za rukovanje pojedinom vrstom izvora ionizirajućeg zračenja."]
[6,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nTablica 1.","Predlažemo u Tablicu 1., Vrsta djelatnosti Medicina, Ozračivanje krvnih pripravaka u medicini, dodati podvrstu djelatnosti \"Uporaba akceleratora (stacionarni)\".\n\nObrazloženje: U nekim od hrvatskih radioterapijskih centara, za ozračivanje krvnih pripravaka u medicini koriste se i  stacionarni akceleratori.\n\nSrdačan pozdrav\nHrvatsko društvo za meicinsku fiziku - HDMF\n\nSrdačan pozdrav\nHrvatsko društvo za medicinsku fiziku - HDMF","Prihvaćen","Prihvaćen"]
[7,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nTablica 1.","Predlažemo u Tablicu 1., Vrsta djelatnosti Medicina, Terapija u Medicini, dodati podvrstu djelatnosti \"Uporaba akceleratora (pokretni)\".\n\nObrazloženje: U RH se trenutno u postupku nabavke ili u kliničkoj uporabi nalaze najmanje dva linearna akceleratora za intraoperativnu radiotereapiju (IORT)\n\nSrdačan pozdrav\nHrvatsko društvo za medicinsku fiziku - HDMF","Prihvaćen","Prihvaćen"]
[8,"Hrvatsko društvo za medicinsku fiziku","PRAVILNIK O IZMJENAMA I DOPUNAMA PRAVILNIKA O OBAVJEŠĆIVANJU, REGISTRIRANJU I ODOBRENJIMA TE PROMETU IZVORIMA IONIZIRAJUĆEG ZRAČENJA,\nTablica 1.","U Tablici 1., Vrsta djelatnosti: Medicina, Dijagnostika u medicini, navedena je podvrsta djelatnosti: Uporaba zatvorenih radioaktivnih izvora. \nMolimo pojašnjenje ili odgovor na pitanje: Koja se vrsta dijagnostike provodi uporabom zatvorenih radioaktivnih izvora te odnosi li se to na korištenje zatvorenih radioaktivnih izvora za markiranje na pacijentima prilikom nuklearno-medicinske dijagnostičke procedure? \n\nSrdačan pozdrav\nHrvatsko društvo za medicinsku fiziku - HDMF","Primljeno na znanje","Opravdana uporaba zatvorenih radioaktivnih izvora u dijagnostičkim postupcima odnosi se na zatvorene radioaktivne izvore za markiranje na pacijentima prilikom nuklearno – medicinske dijagnostičke procedure."]